**ELŐTERJESZTÉS**

Mórágy Község Képviselő - testületének 2021. szeptember 6-i

rendes/rendkívüli testületi ülésére

|  |  |
| --- | --- |
| Tárgy: | **TETT támogatásból megvalósuló beruházások megtárgyalása** |
| Előterjesztő: | Glöckner Henrik polgármester |
| Előterjesztést készítette: | Simondi Edit igazgatási előadó |
| Előterjesztés száma: | 60. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Mórágy Község Önkormányzata 2021. évben a Társadalmi Ellenőrző Tájékoztató Társulással

2021. február 22-én megkötött V./10-1/2021.számú támogatási alszerződés szerint 35.075.000,- Ft felhalmozási támogatásban részesült.

A veszélyhelyzetben a képviselők egyetértésével a polgármester döntése szerint a TETT támogatás felosztása megváltoztatásra került, mivel az év elején megfogalmazott felújításokat, beruházásokat a támogató csak a működési költségek között engedte elszámolni.

A TETT és Támogató által megkötött éves támogatási szerződés módosítás után 2021. augusztus 10-én megkötött V./10-2/2021.számú támogatási alszerződés értelmében a felhalmozási támogatás 15.843.922,- Ft –ra változott.

A felhalmozási támogatás felhasználásának határideje az ISZF/598/2018-NFM\_SZERZ számú támogatási keretszerződés értelmében 2021. november 15.

**1**. Mórágy Község Önkormányzata 2019. február 21-én konzorciumi megállapodást kötött az E.R.Ö.V. Zrt-vel. A Társaság pályázatot nyújtott be az Innovációs és Technológiai Minisztériumhoz a vízi közmű rendszereken üzemelő gépek, berendezések új eszközökre történő cseréjére. A pályázat keretében szennyvízátemelő szivattyúk cseréjét kívánja megvalósítani az E.R.Ö.V Zrt., melyhez 2.550.000 Ft + ÁFA összegű támogatást nyertek. Mórágy Község Önkormányzatának a konzorciumi megállapodás értelmében 3.252.963,- Ft ősszegű önerőt szükséges biztosítani a beruházás elvégzéséhez.

A Képviselőtestület nevében eljáró polgármester a 84/2021. (IV.26.) határozatával elfogadta a megállapodásban szereplő összegeket.

A pályázat kapcsán kiállított számláknál derült ki, hogy a konzorciumi megállapodásban szereplő számok és a fizetendő önerő eltérést mutat.

Személyesen egyeztettünk az E.R.Ö.V Zrt. vezérigazgató asszonyával és megállapítást nyert, hogy nem lett jól kiszámolva a pályázat önereje, mivel a pályázaton megnyert támogatás nem Áfával növelt.

A beruházás teljes költsége ( szivattyú beszerzése ) bruttó 6.491.463 ,- Ft

Az elnyert támogatás 2.550.000,- Ft

Önkormányzati önerő mértéke :

település saját költségvetéséből ( KPNA támogatásával ) : 3.941.463,- Ft .

Az önerő összege megváltozott, így a testületnek ismét határozattal kell elfogadni a módosított vállalkozói szerződésben meghatározott önerőt.

Az önerő összege a TETT felhalmozási támogatás terhére elszámolható, így kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.

**Határozati javaslat ( 1. számú )**

Mórágy Község Önkormányzat Képviselő-testülete úgy határozott, hogy a Mórágy Község Önkormányzata és az E.R.Ö.V. Zrt. között 2019. február 21-én kelt Konzorciumi együttműködési megállapodás értelmében az alábbi eszközbeszerzést kívánja megvalósítani:

**6 db szennyvízszivattyú beszerzése**

A kiválasztott szállító: Hirös Mester Szolgáltató és Kereskedelmi Kft. – 6000 Kecskemét, Ceglédi út 62.

Az eszközbeszerzés összköltsége: bruttó 6.491.463 Ft, mely költségből Mórágy Község Önkormányzata által biztosítandó önerő összege bruttó 3.941.463,- Ft.

Az önerő összegét a Társadalmi Ellenőrző Tájékoztató Társulástól kapott 2021. évi felhalmozási támogatás terhére biztosítja.

A pályázaton megnyert 6 db szennyvízszivattyú beépítésre kerül az önkormányzat tulajdonát képező Mórágy K1 regionális szennyvízátemelő és a szennyvíz végátemelő aknába.

A beépítést az E.R.Ö.V. Víziközmű Zrt. (7100.Szekszárd, Mátyás király utca 62.) végzi el, melynek díja 498.612 Ft + Áfa. Ebből az összegből levonásra kerül az E.R.Ö.V. Víziközmű Zrt által v biztosított 2020. évi GFT, mely bruttó 90.085,- Ft.

A beépítés költségét a Képviselő-testület a 2021. évi költségvetéséből biztosítja.

Ezzel egy időben a 84/2021. (IV.26.) számú Képviselő-testületi határozat hatályát veszti.

**2.** A felhalmozási támogatás összege 2021. évben 15.843.922,- Ft, ebből a testület döntése értelmében 8.908.249,- Ft került felhasználásra.

A felhasználható összeg még: 6.935.673,- Ft.

A BM út pályázaton nyert támogatáshoz (Petőfi utca) sajnos az önerőt nem tudjuk ebből a felhalmozási támogatásból felhasználni, mert az RHK Kft ezt is karbantartási soron engedi csak elszámolni.

Sajnos a Kultúrház felújítási pályázaton nem nyertünk, így javaslom, hogy a Kultúrház kerítése kerüljön megépítésre és udvar egy részének térkövezése valósuljon a fennmaradó összegből.

Kérem a Tisztelt Képviselő-testületet, hogy következő a határozati javaslatot elfogadni szíveskedjen.

**Határozati javaslat ( 2. számú )**

Mórágy Község Önkormányzat Képviselő-testülete úgy határozott, hogy a Mórágy Község Önkormányzat tulajdonát képező Kultúrház ( 258 hrsz ) kerítésének építését és az udvarának (76 m2 területi) térkövezését kívánja megvalósítani.

A beruházás kivitelezőjeOtthon Program Kft, székhelye: 7146 Várdomb Ady E. u. 14.

A beruház bruttó költsége: 6.935.673,- Ft.

A beruházás összegét a Társadalmi Ellenőrző Tájékoztató Társulástól kapott 2021. évi felhalmozási támogatás terhére biztosítja.

A Képviselő-testület felhatalmazza a polgármestert a vállalkozói szerződés aláírására.

Mórágy, 2021. augusztus 25.

Glöckner Henrik sk.

polgármester